Franca Societo de Fotografarto

eta|maldekstra|130ra|
La Franca Societo de Fotografarto - france Société française de photographie (SFP) - estas asocio, fondita la 15-an de novembro 1854, dediĉita al la historio de fotarto. Ĝi havas grandan kolekton de fotoj kaj malnovaj fotiloj. Sidejo de la societo estas Parizo.

Inter la fondaj membroj estis Olympe Aguado, Hippolyte Bayard, Alexandre Edmond Becquerel, Eugène Durieu, Edmond Fierlants, Jean-Baptiste Louis Gros, Gustave Le Gray kaj Henri Victor Regnault. Henri Victor Regnault estis la unua prezidanto.

 Rilatoj al Esperanto 
Inter la jaroj 1901 kaj 1930, la prezidanto de la societo, kiu tiutempe situis ĉe la adreso 51 rue de Clichy en la 9-a arondismento de Parizo, estis la esperantisto Hippolyte Sebert. Li en 1905 luis du vastajn ĉambrojn en la societa domo 51 rue de Clichy por fondi kun Émile Javal la Esperantistan Centran Oficejon, kiu kun sekretario Gabriel Chavet en la domo agadis por la Esperanto-movado ĝis la jaro 1922 kaj iĝis la organiza koro de la movado.

Ekde la dua duono de la 20-a jarcento la sidejo de la Franca Societo de Fotografarto estas en la domo 58 rue de Richelieu en la 2-a arondismento de Parizo.

 Eksteraj ligiloj 
  ()

Kategorio:Francaj asocioj